kardosdrur/scandi-wiki huggingface dataset:
X3D

X3D er et royalty frit åbent ISO-standard XML-baseret filformat, for 3D grafik.

Indeledning 

Formatet er en viderudvikling af Virtual Reality Modeling Language (VRML) og byder på
udvidelser til VRML, såsom Humanoid Animation, NURBS og GeoVRML, mulighed for både, at bruge
XML-syntaks og VRML-syntaks og understøttelse af udvidede Application Programmer Interfaces (API).

En fordel ved formatet er, at man ved hjælp af et plug-in til en webbrowser, kan interagere med 3D-modeller
over internettet.

Brugsmuligheder 

Formatet kan bruges i mange forskellige sammenhænge:
 CAD og arkitektur
 træning og uddannelse
 underholdning

Understøttelse 

X3D understøtter:

 3D grafik
 Polygonal geometri
 Parametrisk geometri
 Hierakisk transformation
 Belysning
 Overflader
 Texture mapping
 Pixel eller vertex shaders

 2D grafik
 Rumlig tekst
 2D vektor grafik
 2D/3D kompostioner

 CAD data: Oversættelse af CAD data til et åbent format, i forbindelse med interaktivitet

 Animation: Timere og interpolatorer giver mulighed for:
 Kontinuerlig animation
 Humanoid animation
 Morphing

 Rumlig lyd og billede
 Audio-visuelle kilder mappes til geometrien i scener.

 Bruger interaktion

 Navigation
 Kameraer
 Bruger bevægelse
 Kollisions detektion
 Nærheds detektion
 Synsvidde detektion

 Netværk, det er muligt at bygge scener med elementer, der er lokaliseret andre steder på et netværk.

 Fysisk simulation og real-tids kommunikation.

Se også 
 Flux (program)

Referencer

Eksterne henvisninger 

 Officiel hjemmeside
 X3D specifikationer

Programmeringssprog
DNY

Dansk Nyhedsbureau (DNY) var et nyhedsbureau, hvis ejerskab lå hos den landsdækkende og husstandsomdelte gratisavis Nyhedsavisen.

Nyhedsbureauer fra Danmark
Falkenstein (Bayern)

Falkenstein er en købstad i Regierungsbezirk Oberpfalz i den østlige del af den tyske delstat Bayern, med godt 3.300 indbyggere. Den er administrationsby for Verwaltungsgemeinschaft Falkenstein. I 1961 blev byen anerkendt som kurby.

Geografi 
Falkenstein ligger mellem Regensburg, Cham og Straubing. Floden Perlbach løber gennem kommunen. På det højeste punkt, (628 m) ligger Burg Falkenstein.
Neukirchen beim Heiligen Blut

Neukirchen beim Heiligen Blut (forkortet: Neukirchen b.Hl.Blut, eller i daglig tale Neukirchen Heiligblut) er en købstad i Regierungsbezirk Oberpfalz i den østlige del af den tyske delstat Bayern, med godt 3.900 indbyggere. Det er et kendt valfartssted i Bayerischer Wald.

Geografi 
Neukirchen b. Hl. Blut ligger på indersiden af højdedraget Hoher Bogen (Høje Bue), hvor grænsen til Tjekkiet ligger, mellem købstæderne Eschlkam og Lam.
 
Der følgende bebyggelser i kommunen: Neukirchen b. Hl. Blut, Atzlern, Kolmstein, Rittsteig, Vorderbuchberg, Warzenried.
Akka (ånd)

Akka er en traditionel kvindelig ånd i den samiske og finske mytologi.

Den første akka var Maderakka og hendes døtre Sarakka, Uksakka og Juksakka. Nogle samere troede de levede under deres kota-telte.

Tilbedelsen af akka var en fælles ceremoni optog form af at man gav ofre, bad bønner om hjælp og udførte forskellige ritualer.
Sarakka menes at være særlig nyttig for gravide kvinder, og efter en fødsel, skulle kvinden spise en grød specielt dedikteret til hende.

Yambe-akka eller Jambe-akka er en samisk gudinde der bor i underverdnen. Hendes navn betyder "Dødens Gamle Kone". Ånderne fra tabte babyer bliver trøstet af gudinden, mens alle andre må dvæle i sorg. De dødes land siges, at være en spejling af de levendes land, bortset fra at alt er omvendt. Så de døde bliver begravet med nogle af deres ejendele (fx knive), for at kunne hjælpe med til at gøre livet efter døden bedre.

I den finske mytologi bliver hun kaldt til Tuonen akka.

Mytologi
James Blake (tennisspiller)

James Riley Blake (født 28. december 1979 i Yonkers, New York, USA) er en amerikansk tennisspiller, der blev professionel i 1999. Han har igennem sin karriere vundet 10 single- og 5 doubletitler, og hans højeste placering på ATP's verdensrangliste er en 4. plads, som han opnåede i november 2006.

Grand Slam 
Blake har tre gange spillet sig frem til kvartfinaler i singlerækkerne ved Grand Slam-turneringer. To gange, i 2005 og 2006 var det på hjemmebane ved US Open i New York, og i 2008 ved Australian Open.

Eksterne links 
 James Blakes hjemmeside
 

Tennisspillere fra USA
Personer fra New York
Tennisspillere ved sommer-OL 2008
Spaniens fodboldforbund

Real Federación Española de Fútbol (RFEF) er Spaniens nationale fodboldforbund og dermed det øverste ledelsesorgan for fodbold i landet. Det administrerer de spanske fodbolddivisioner, Copa del Rey, Supercopa de España og landsholdet og har hovedsæde i Las Rozas, en kommune nær Madrid.

Forbundet blev grundlagt i 1909. Det blev medlem af FIFA i 1913 og medlem af UEFA i 1954.

Ekstern henvisning 
 RFEF.es

Fodboldforbund
Nationale fodboldforbund
Fodboldforbund
Etableret i 1909
Arthur Ashe

Arthur Robert Ashe, Jr. (født 10. juli 1943, død 6. februar 1993) var en amerikansk tennisspiller, der var professionel mellem 1969 og 1980. Han vandt igennem sin karriere hele 33 single- og 18 doubletitler, og hans højeste placering på ATP's verdensrangliste er en 1. plads, som han første gang opnåede i 1968. 

Ashe døde af AIDS i 1993, og til hans minde fik han opkaldt stadionet, hvorpå US Open spilles efter sig. Det hedder således nu Arthur Ashe Stadium. En statue af Ashe er desuden opført i hans hjemby Richmond i delstaten Virginia.

Grand Slam 
Ashe vandt i sin karriere 3 Grand Slam-titler, der fordelte sig således:

 Australian Open:
 1970

 Wimbledon:
 1975

 US Open:
 1968

Eksterne links 
 Arthur Ashe's officielle mindeside

Tennisspillere fra USA
Modtagere af Presidential Medal of Freedom
Michael Chang

Michael Te-pei Chang (født 22. februar 1972 i Hoboken, New Jersey, USA) er en tidligere amerikansk tennisspiller, der var professionel mellem 1988 og 2003. Han vandt i løbet af sin karriere 34 singeltitler, og hans højeste placering på ATP's verdensrangliste var en 2. plads, som han opnåede i september 1996.

Grand Slam 
Changs største triumf, og bedste Grand Slam-resultat, var hans sejr ved French Open i 1989. Chang havde i en dramatisk kvartfinale besejret den daværende verdensetter, Ivan Lendl, og i finalen var modstanderen svenske Stefan Edberg. Chang vandt i 5 sæt. I 1995 var Chang igen i finalen i French Open, denne gang tabte han dog klart i 3 sæt til Thomas Muster fra Østrig. I 1996 nåede han finalen ved både Australian Open og US Open, men måtte begge gange forlade kampene som taber.

Eksterne henvisninger 

 Michael Changs hjemmeside
 

Tennisspillere fra USA
Personer fra New Jersey
Tennisspillere ved sommer-OL 1992
Tennisspillere ved sommer-OL 2000
Deltagere for USA ved sommer-OL 1992
Deltagere for USA ved sommer-OL 2000
Vindere af French Open
Sveriges fodboldforbund

Svenska Fotbollförbundet (SvFF) er Sveriges nationale fodboldforbund og dermed det øverste ledelsesorgan for fodbold i landet. Det administrerer de svenske fodbolddivisioner og landsholdet og har hovedsæde i Solna.

Forbundet blev grundlagt i 1904 og fik samme år medlemskab i FIFA. I 1954 var det også blandt de første medlemmer af UEFA.

Ekstern henvisning 
 svenskfotboll.se

Nationale fodboldforbund
Forbund
Jimmy Connors

James Scott "Jimmy" Connors (født 2. september 1952 i East St. Louis, Illinois, USA) er en tidligere amerikansk tennisspiller, der spillede som professionel i hele 24 år, mellem 1972 og 1996. Han vandt igennem sin karriere intet mindre end 139 single- og 15 doubletitler, og hans højeste placering på ATP's verdensrangliste var en 1. plads, som han første gang opnåede i juli 1974, og sammenlagt besad i i alt 268 uger.

Grand Slam 
Connors vandt igennem sin karriere 8 Grand Slam-titler i singlerækkerne, og de fordelte sig således: 

 Australian Open:
 1974

 Wimbledon:
 1974 og 1982

 US Open:
 1974, 1976, 1978, 1982 og 1983

Eksterne henvisninger 

 Spillerinfo

Tennisspillere fra USA
Personer fra Illinois
Vindere af Wimbledon
Anfører (fodbold)

Anføreren for et fodboldhold, nogle gange kendt som kaptajnen er et holdmedlem valgt til at være holdets leder på banen. Det er ofte en af de ældre eller mere erfarne medlemmer af holdet, eller en spiller, der kan påvirke et spil meget eller har gode lederegenskaber. Holdkaptajnen kan normalt identificeres ved at denne bære et armbind.

Ansvar 

Det eneste officielle ansvar en anfører har, der er specificeret i spillets love, er at deltage i møntkastet inden kickoff  (sådan at der kan vælges ender) og inden en straffesparkskonkurrence . I modsætning til hvad der sommetider er sagt, har kaptajner ingen særlig myndighed i henhold til lovene til at udfordre en afgørelse fra dommeren. Dommere kan dog tale med kaptajnen på et hold om holdets generelle adfærd, når det er nødvendigt.

Se også 
 Anfører

Referencer 

Fodboldterminologi
Pages with unreviewed translations
Jim Courier

James Spencer "Jim" Courier, Jr. (født 17. august 1970 i Sanford, Florida, USA) er en tidligere amerikansk tennisspiller, der var professionel fra 1988 til år 2000. Han vandt igennem sin karriere 23 single- og 6 doubletitler, og hans højeste placering på ATP's verdensrangliste er en 1. plads, som han første gang opnåede i februar 1992.

Grand Slam 
Courier vandt igennem sin karriere 4 Grand Slam titler, og tabte finalen i yderligere 3. De fire sejre fordeler sig således:

 Australian Open:
 1992 og 1993

 French Open:
 1991 og 1992

Eksterne henvisninger 

 Spillerinfo
 

Tennisspillere fra USA
Personer fra Florida
Tennisspillere ved sommer-OL 1992
Deltagere for USA ved sommer-OL 1992
Taylor Dent

Taylor Phillip Dent (født 24. april 1981 i Newport Beach, Californien, USA) er en amerikansk tennisspiller, der blev professionel i 1998. Han har igennem sin karriere vundet 4 singletitler, og hans højeste placering på ATP's verdensrangliste er en 21. plads, som han opnåede i august 2005.

Grand Slam 
Dents bedste Grand Slam-resultater i singlerækkerne er to deltagelser i 4. runde, der kom ved henholdsvis US Open i 2003 og ved Wimbledon i 2005.

Eksterne links 
 Taylor Dents hjemmeside
 

Tennisspillere fra USA
Personer fra Californien
Deltagere ved sommer-OL 2004
VM i floorball for herrer 2000

VM i floorball for herrer 2000 var det tredje verdensmesterskab i floorball for herrerlandshold, arrangeret af IFF. Det blev afholdt i Norge og kampene blev spillet i Drammen, Oslo og Sarpsborg, fra 14. – 21. maj. Der blev både spillet i A-divisionen og B-Divisionen. Der blev først spillet gruppespil, med 4 hold i hver gruppe. Sverige vandt mesterskabet for tredje år i træk.

B-divisionen 
8 lande deltog i B-divisionen, Australien, Estland, Japan, Polen, Storbritannien, Tyskland, Ungarn og Østrig. Der blev først spillet gruppespil, med 4 hold i hver pulje.

Resultater B-division gruppe C 

 Tyskland og Polen kvalificerer sig til semifinalerne.

Resultater B-divisionen gruppe C 

 Østrig og Estland kvalificerer sig til semifinalerne.

Division B Semifinaler

B-Division Finale 

 Tyskland kvalificerer sig til A-divisionen i 2002

A-divisionen

Resultater gruppe A

Tabel Gruppe A 

 Sverige og Danmark kvalificerer sig til semifinalen. Norge kvalificerer sig til kampen om 5. pladsen og Letland kvalificerer sig til kampen om 7. pladsen.

Resultater gruppe B

Tabel Gruppe B 

 Finland og Schweiz kvalificerer sig til semifinalen. Tjekkiet kvalificerer sig til kamp og 5. pladsen og Rusland kvalificerer sig til kamp om 7. pladsen.

Kamp om 7. pladsen 

 Rusland nedrykkes til B-divisionen i 2002

Kamp om 5. pladsen

Semifinaler

Bronzekamp

Finale

Medaljer 

2000
Sport i 2000
SPAM

Spam er et ungdomsprogram, der bliver sendt på DR1. Programmets vært er skuespilleren Hjalte Flagstad. Programmet kørte i vinteren og foråret en konkurrence ved navn DM i SPAM.

DM i Spam
DM i Spam var en konkurrence der kørte i TV-programmet SPAM på DR1 i vinteren og foråret 2008. Konkurrencen bestod af, at alle kunne sende en såkaldt SPAM-film ind, hvorefter der så vil blive udvalgt 12 film, som ville deltage i konkurrencens mellemrunde. Ud fra de 12 film kunne seerne stemme på den film, som de syntes var bedst. De tre film, der fik flest stemmer, kom med i finaleshowet, der blev sendt på DR1. I finaleshowet blev det afgjort, hvem der kunne kalde sig for vinder af DM i SPAM. Konkurrencens hovedpræmie var en MacBook Pro.

Eksterne henvisninger 
 

DR-programmer
Ungdomsprogrammer fra Danmark
Danske tv-serier fra 2000'erne
Mardy Fish

Mardy Fish (født 9. december 1981 i Edina, Minnesota, USA) er en amerikansk tennisspiller, der blev professionel i år 2000. Han har igennem sin karriere (pr. september 2010) vundet fem single- og otte doubletitler, og hans højeste placering på ATP's verdensrangliste er en 7. plads, som han opnåede i august 2011.

Grand Slam 
Fish' bedste Grand Slam-resultat i singlerækkerne kom ved Australian Open i 2007, hvor han nåede frem til kvartfinalerne efter blandt andet at have besejret den fjerdeseedede kroat Ivan Ljubičić. I kvartfinalen tabte han til landsmanden Andy Roddick. Han nåede også kvartfinalen ved US Open i 2008.

Singletitler 
 2003: Stockholm Open
 2006: ATP Houston
 2009: Delray Beach International Tennis Championships
 2009: Hall of Fame Tennis Championships
 2010: Atlanta Tennis Championships
 2011: Atlanta Tennis Championships

Eksterne henvisninger 
 Mardy Fish' hjemmeside
 

Tennisspillere fra USA
Personer fra Minnesota
Deltagere ved sommer-OL 2004
Hjalte Flagstad

Hjalte Flagstad (født 3. november 1985) er en dansk skuespiller og tv-vært. 

I 2005 blev Flagstad optaget som talent i ungdomsafdelingen på Danmarks Radio. Det var bl.a. folkene bag Drengene fra Angora, der stod for talentværkstedet. Siden da har Hjalte medvirket i en række programmer som tilrettelægger, manuskriptforfatter, vært og skuespiller på DR1, DR2 og DR3. Han er i familie med radioværten Christian Flagstad.

Hjalte Flagstad har blandt andet medvirket i:
 Teatret ved Ringvejen, DR2 (2006) i rollen som Brian
 En lille reminder, DR1 (2006) vært
 Trio Van Gogh, DR2 (2007) i Rollen som Erik Trier 
 SPAM, DR1 (2007–2009) vært og i rollen som Goth-praktikanten Bjarke
 Pirat TV (2010) 
 Pirat TV på DR2, DR2 (2010-2011) bl.a. i rollen som Just Hernandez
 Gæt engang, DR K (2011-2012) vært
 Dårligt Nyt, DR1 (2012) - reporter
 Revolver, DR3 (2013) - reporter
 Live fra Arkivet, DR3 (2014)
 VERSUS, DR1 (2014-2020)

Ekstern henvisning 
 

Skuespillere fra Danmark
Studieværter fra Danmark
Tv-værter fra Danmark
Ansatte i DR
Todd Martin

Todd Christopher Martin (født 8. juli 1970 i Hinsdal, Illinois, USA) er en tidligere amerikansk tennisspiller, der var professionel fra 1990 til 2004. Han vandt igennem sin karriere 8 single- og 5 doubletitler, og hans højeste placering på ATP's verdensrangliste var en 4. plads, som han opnåede i september 1999.

Grand Slam 
Martin spillede sig gennem karrieren i to Grand Slam-finaler, men formåede ikke at vinde nogen af dem. I 1994 mødte han i finalen ved Australian Open landsmanden Pete Sampras, som vandt i 3 sæt. I 1999 var det finalen ved US Open Martin nåede frem til. Igen var modstanderen en landsmand, Andre Agassi, der besejrede Martin i 5 sæt.

Eksterne henvisninger 

Deltagere for USA ved sommer-OL 2000
Tennisspillere fra USA
Personer fra Illinois
Jeph Howard

Jeph Howard (født 4. januar 1979) er en amerikansk musiker som spiller basguitar i bandet The Used. Hans kaldenavn er Jepha. Andre medlemmer i bandet inkluderer vokalist Bert McCracken og guitarist Quinn Almann. Jeph begyndte at spille bas da hans barndomsven Korby Connell spillede guitar. Jeph fandt ud af at hvis Korby spillede guitar, måtte han spille bas. Før Bert blev medlem af bandet, sang Jeph, men han kan bedst lide at spille bas.

Bassister fra USA

en:Jeph Howard
Vincent Spadea

Vincent Spadea (født 19. juli 1974 i Chicago, Illinois, USA) er en amerikansk tennisspiller, der blev professionel i 1993. Han har igennem sin karriere vundet 1 single- og 3 doubletitler, og hans højeste placering på ATP's verdensrangliste er en 18. plads, som han opnåede i februar 2005.

Grand Slam 
Spadeas bedste Grand Slam-resultat i singlerækkerne kom ved Australian Open i 1999, hvor han nåede frem til kvartfinalerne. Her tabte han dog til tyskeren Tommy Haas.

Eksterne henvisninger 

 Vincent Spadeas hjemmeside
 

Tennisspillere fra USA
Personer fra Chicago
Deltagere ved sommer-OL 2004
Deltagere for USA ved sommer-OL 2000
Roscoe Tanner

Roscoe Tanner (født 15. oktober 1951 i Chattanooga, Tennessee, USA) er en tidligere amerikansk tennisspiller, der var professionel fra 1968 til 1985. Han nåede igennem karrieren at vinde 16 single- og 13 doubletitler, og hans bedste placering på ATP's verdensrangliste var en 4. plads, som han opnåede i 1979.

Grand Slam 
Tanners bedste Grand Slam-resultat i singlerækkerne var hans sejr ved Australian Open i 1977. Her besejrede han i finalen argentineren Guillermo Vilas. Han er dog muligvis mere kendt for sit finalenederlag til Björn Borg ved Wimbledon i 1979. Efter en dramatisk 5-sæts kamp vandt Borg titlen for fjerde år i træk.

Eksterne henvisninger 

Tennisspillere fra USA
Personer fra Tennessee
MaliVai Washington

MaliVai Washington (født 20. juni 1969 i Glen Clove, New York, USA) er en tidligere amerikansk tennisspiller, der var professionel fra 1989 til 1999. Han vandt igennem sin karriere 4 singletitler, og hans højeste placering på ATP's verdensrangliste var en 11. plads, som han opnåede i oktober 1993.

Grand Slam 
Washingtons bedste Grand Slam-resultat i singlerækkerne kom ved Wimbledon, hvor han i 1996 overraskende spillede sig helt frem til finalen. I semifinalen besejrede han landsmanden Todd Martin, inden han i finalen måtte overgive sig til hollænderen Richard Krajicek, der vandt i 3 sæt.

Eksterne henvisninger 

 MaliVai Washington fonden

Tennisspillere fra USA
Personer fra New York
Bill Tilden

William Tatem "Bill" Tilden II (født 10. februar 1893, død 5. juni 1953) var en amerikansk tennisspiller. Tilden blev i 1920 den første amerikaner til at vinde Wimbledon, en bedrift han gentog i 1921 og 1930. Desuden vandt han US Open (dengang US Championships) hele 7 gange, 1920-1925 og igen i 1929.

Eksterne links 
 Spillerprofil

Tennisspillere fra USA
Kevin Curren

Kevin Melvyn Curren (født 2. marts 1958 i Durban, Sydafrika) er en tidligere sydafrikansk tennisspiller, der var professionel fra 1979 til 1993. Han vandt igennem sin karriere 5 single- og 26 doubletitler, og hans højeste placering på ATP's verdensrangliste var en 5. plads, som han opnåede i juli 1985.

Grand Slam 
Currens bedste Grand Slam-resultater i singlerækkerne er to finalepladser, der kom ved henholdsvis Australian Open i 1984 og Wimbledon i 1985. Ved Australian Open-finalen tabte han i 4 sæt til svenske Mats Wilander, og ved Wimbledon var det Boris Becker fra Tyskland, der besejrede Curren.

Eksterne links 
 ATP Tour – Player info – Kevin Curren  

Tennisspillere fra Sydafrika
Tennisspillere fra USA
Personer fra Durban
Tjekkiets fodboldforbund

Fotbalová asociace České republiky (FA ČR) er Tjekkiets nationale fodboldforbund og dermed det øverste ledelsesorgan for fodbold i landet. Det administrerer de tjekkiske fodbolddivisioner og landsholdet og har hovedsæde i Prag.

Forbundet blev grundlagt i 1901 og organiserede fra 1922 til 1993 fodbold i hele Tjekkoslovakiet. Det blev medlem af FIFA i 1907 og medlem af UEFA i 1994.

Ekstern henvisning 
 fotbal.cz 

Fodboldforbund
Nationale fodboldforbund
Forbund
Tyrkiets fodboldforbund

Türkiye Futbol Federasyonu (TFF) er Tyrkiets nationale fodboldforbund og dermed det øverste ledelsesorgan for fodbold i landet. Det administrerer de tyrkiske fodbolddivisioner og landsholdet og har hovedsæde i Istanbul.

Forbundet blev grundlagt i 1923, blandt grundlæggerne var også Ali Sami Yen grundlæggeren af sportsklubben Galatasaray S.K. Samme år blev forbundet medlem af FIFA. I 1962 fik det også medlemskab i UEFA.

Ekstern henvisning 
 TFF.org

Nationale fodboldforbund
Forbund
Tysklands fodboldforbund

Deutscher Fußball-Bund (DFB) er Tysklands nationale fodboldforbund og dermed det øverste ledelsesorgan for fodbold i landet. Det administrerer de tyske fodbolddivisioner og landsholdet og har hovedsæde i Frankfurt.

Forbundet blev grundlagt i 1900. Det blev medlem af FIFA i 1900 og medlem af UEFA i 1954.

DFB og samarbejde med andre firmaer 
DFB bliver sponsoreret og samarbejder med en del andre firmaer. På deres hjemmeside kan man altid se, hvem DFB samarbejder med. I øjeblikket har DFB et samarbejde med blandt andet Coca Cola, Commerzbank og Samsung. Derudover har DFB udvidet deres samarbejde med bwin (online spiludbyder) i 2019, som kommer til at indebære aktiviteter indenfor markedsføring og integritetsprojekter og er gældende fra 1. januar 2019 indtil 31. december 2022. Det udvidede samarbejde imellem de to handler blandt andet om spilleafhængighed og matchfixing og forebyggelsen af begge fænomener.

Referencer

Ekstern henvisning 
 DFB.de

Nationale fodboldforbund
Forbund
Etableret i 1900
Forbund
DFB

DFB har flere betydninger:
 De Danske Forsvarsbrødre for Fredericia og Omegn – historisk forening
 Deutscher Fußball-Bund – Tysklands nationale fodboldforbund
 DFB-Pokal – tysk fodboldturnering
Ukraines fodboldforbund

Ukraines fodboldforbund (ukrainsk: Федерація Футболу України) (engelsk: Football Federation of Ukraine, FFU) er det øverste ledelsesorgan for fodbold i Ukraine. Det administrerer de ukrainske fodbolddivisioner og landsholdet og har hovedsæde i Kyiv.

Forbundet blev grundlagt i 1991, da Ukraine blevet selvstændigt efter efter Sovjetunionens sammenbrud. Det blev medlem af FIFA og UEFA i 1992.

Ekstern henvisning 
 FFU.org.ua

Nationale fodboldforbund
Fodboldforbund
Ungarns fodboldforbund

Magyar Labdarúgó Szövetség (MLSZ) er Ungarns nationale fodboldforbund og dermed det øverste ledelsesorgan for fodbold i landet. Det administrerer de ungarske fodbolddivisioner og landsholdet og har hovedsæde i Budapest.

Forbundet blev grundlagt i 1901. Det blev medlem af FIFA i 1907 og medlem af UEFA i 1954.

Ekstern henvisning 
 MLSZ.hu

Nationale fodboldforbund
Forbund
Finarfin

Finarfin er en person fra fantasy-romanen Silmarillion af den engelske forfatter J.R.R. Tolkien. Han var Noldornes stor-konge og gift med Anarië. Han havde flere børn, bl.a. Finrod og Galadriel. Han var 3. og yngste søn af Finwë (mor: Indis). Hans brødre var Fëanor og Fingolfin.

Efter Finwës død drog han med Fingolfin til Midgård. Han vendte dog tilbage til Aman og blev storkonge over de Noldor der var forblevet i eller vendt tilbage til Aman. Kun én gang vendte han tillbage til Midgård, nemlig som øverste hærfører for Noldorne i den afsluttende krig mod Melkor i slutningen af 1. alder. Herefter vendte han tilbage til Aman.

Hans rolle i Tolkiens værker er således begrænset, og har primært været som far til Finrod der spiller en stor rolle i Silmarillion og til Galadriel der spiller en stor rolle i Ringenes Herre.

Litterære personer
Personer i Silmarillion
Fiktive konger
Wales' fodboldforbund

Football Association of Wales (FAW) (walisisk: Cymdeithas Bêl-droed Cymru) er Wales' nationale fodboldforbund og dermed det øverste ledelsesorgan for fodbold i landet. Det administrerer de walisiske fodbolddivisioner og landsholdet.

Forbundet blev grundlagt i 1876, hvilket gør det til verdens tredjeældste. Det blev medlem af FIFA i 1910 og medlem af UEFA i 1954.

Ekstern henvisning 
 FAW.org

Nationale fodboldforbund
Fodboldforbund
FAW

FAW har flere betydninger:
 FAW Group Corporation – en kinesisk køretøjsfabrikant
 Football Association of Wales – det walisiske fodboldforbund
Østrigs fodboldforbund

Österreichischer Fußballbund (ÖFB) er Østrigs nationale fodboldforbund og dermed det øverste ledelsesorgan for fodbold i landet. ÖFB administrerer de østrigske fodbolddivisioner og landsholdet.

Forbundet blev grundlagt i 1904, og blev medlem af FIFA i 1905 og medlem af UEFA i 1954.

Ekstern henvisning 
 OEFB.at 

Nationale fodboldforbund
Forbund